
 Rajono savivaldybės administracijos

                                                                                                 direktoriaus 2014 m. rugpjūčio 1 d.

                                                                                                 įsakymu Nr. AT- 743                     

ŽEMĖS ŪKIO SKYRIAUS BUHALTERIO
PAREIGYBĖS APRAŠYMAS
I. BENDROJI DALIS

1. Buhalterio pareigybė reikalinga administruoti pieno gamybos kvotas bei valstybės paramą, teikiamą žemės ūkiui.

2. Žemės ūkio skyriaus buhalteris yra darbuotojas, dirbantis pagal darbo sutartį, pavaldus skyriaus vedėjui.

3. Darbuotojas, einantis šias pareigas, turi atitikti šiuos reikalavimus:

3.1. turėti aukštąjį universitetinį (ekonominį ar buhalterinį) išsilavinimą arba jam prilygintą;

3.2. būti susipažinusiam su Lietuvos Respublikos Konstitucija, Lietuvos Respublikos įstatymais, Vyriausybės nutarimais, įstatymais reglamentuojančiais ūkinę - finansinę veiklą, valstybės paramą žemės ūkyje, kitais teisės aktais, savivaldybės administracijos direktoriaus įsakymais ir šiuo pareigybės aprašymu;

3.3. mokėti valdyti, kaupti, sisteminti, apibendrinti informaciją ir rengti išvadas;


3.4. savarankiškai planuoti, organizuoti ir vykdyti savo veiklą;


3.5. sklandžiai dėstyti mintis raštu ir žodžiu, išmanyti raštvedybos taisykles, mokėti dirbti kompiuteriu;


3.6. būti pareigingam, kruopščiam, kūrybiškam, gebėti bendrauti.

II. DARBUOTOJO, EINANČIO ŠIAS PAREIGAS, FUNKCIJOS

4. Buhalterio funkcijos yra šios:


4.1. rengti, analizuoti ir teikti įvairias ataskaitas kitiems savivaldybės administracijos struktūriniams, struktūriniams teritoriniams padaliniams, Lietuvos respublikos Žemės ūkio ministerijai, Nacionalinei mokėjimo agentūrai prie Žemės ūkio ministerijos;

4.2. priimti ūkio subjektų prašymus bei su jais teikiamus dokumentus dėl dalies palūkanų kompensavimo už ilgalaikiam ir už trumpalaikiam turtui bei žemės ūkio paskirties žemei įsigyti suteiktus kreditus, paskaičiuoti kompensacijos dydį ir pažymas pateikti Nacionalinei mokėjimo agentūrai prie Žemės ūkio ministerijos;

4.3. priimti ūkio subjektų prašymus bei su jais teikiamus dokumentus dėl dalies draudimo įmokų kompensavimo, paskaičiuoti kompensacijos dydį ir pateikti pažymas Nacionalinei mokėjimo agentūrai prie Žemės ūkio ministerijos;

4.4. administruoti pieno gamybos kvotų sistemą, konsultuoti pieno gamintojus pieno kvotų gavimo, pakeitimo, perleidimo bei kitais klausimais;

4.5. priimti ūkio subjektų paraiškas pieno gamybos kvotoms parduoti/pirkti pieno gamybos kvotų aukcionuose;

4.6. priimti, tikrinti tiesioginių pardavimų pieno gamybos ir realizavimo metines deklaracijas, bei jas perduoti VĮ Žemės ūkio informacijos ir kaimo verslo centru;.


4.7. pagal augalų augintojų pateiktus prašymus teikti Nacionalinei mokėjimo agentūrai prie Žemės ūkio ministerijos pažymas apie lėšų poreikį nuostoliams dėl fitosanitarijos priemonių taikymo;

4.8. priimti pieno gamintojų ir gyvulių augintojų skundus dėl negautų išmokų ir pateikti juos VĮ Žemės ūkio informacijos ir kaimo verslo centrui;

4.9. tvarkyti skyriaus archyvą, vadovaujantis bylų nomenklatūra formuoti bylas, kurias sutvarkius, nustatyta tvarka perduoti į archyvą;

4.10. rinkti informaciją iš žemės ūkio produkcijos pirkėjų ir ją nustatytu laiku teikti rajono merui bei Lietuvos Respublikos žemės ūkio ministerijai.


4.11. pagal kompetenciją nagrinėti organizacijų ir piliečių prašymus bei skundus;

4.12. rašyti pažymas apie gautą darbo užmokestį bei darbo stažą Valstybinio socialinio draudimo fondo valdybai;

4.13. informuoti galvijų laikytojus pagal jų paklausimus apie priskirtas atsietas specialiąsias bei išmokas už mėsinius galvijus ir avis, teikti trūkstamus duomenis, apie savivaldybės teritorijoje užregistruotus galvijų laikytojus Nacionalinei mokėjimo agentūrai prie Lietuvos Respublikos Žemės ūkio ministerijos.

4.14. sudaryti vertybių išdalinimo žiniaraščius, nurašymo aktus ir pateikti juos Centralizuotos buhalterijos skyriui;

4.15. esant būtinybei, vykdyti kitas pareigybės aprašyme nenurodytas nenuolatinio pobūdžio funkcijas, kurios yra priskirtos žemės ūkio skyriaus kompetencijai.
III. ATSAKOMYBĖ BEI ATSKAITOMYBĖ

5. Buhalteris atsako už:

5.1. įstatymų, nutarimų, kitų teisės aktų, rajono Tarybos sprendimų, Mero potvarkių,     savivaldybės administracijos direktoriaus įsakymų nevykdymą;
5.2. savalaikį ir teisingą šiame pareigybės aprašyme numatytų funkcijų įvykdymą;

5.3. savivaldybės vidaus tvarkos taisyklių, darbuotojų saugos ir sveikatos reikalavimų laikymąsi;

6. Už skyriaus nuostatuose ir šiame pareigybės aprašyme nustatytų funkcijų bei pavestų užduočių atlikimą tiesiogiai atskaitingas skyriaus vedėjui.

